JET AIRWAYS
జూనియర్‌ పైలట్లకు జెట్‌ఎయిర్‌ వేస్‌ వేతన కోత!
న్యూఢిల్లీ,జూలై 21: దేశంలో రెండో అతిపెద్ద ఎయిర్‌లైన్స్‌ జెట్‌ఎయిర్‌వేస్‌ తన సంస్థలో పనిచేస్తున్న జూనియర్‌ ర్యాంక్‌ పైలట్లు కొందరిని 30-50శాతం వేతనాల్లో కోతకు అంగీకరించాలని వెల్లడించింది. లేదా సంస్థనుంచి వెళ్లిపోవచ్చని జెట్‌ఎయిర్‌వేస్‌ జూనియర్‌ పైలట్లకు సంకేతాలిచ్చింది. సంస్థపరంగా నిర్వహణ ఖర్చులు తగ్గించుకునేందుకు జెట్‌ఎయిర్‌వేస్‌ ఈ విధానం అనుసరిస్తోంది. జెట్‌ఎయిర్‌వేస్‌ వేతనాలు, స్టయిఫండ్‌లలో కోతను విధిస్తూ సంబంధిత లేఖలను పైలట్లకు ఈనెలలోనే పం పించింది. నెట్‌వర్క్‌ క్రమబద్ధీకరణ నేపథ్యంలో ఈచర్యలు అనివార్యం అవుతున్నట్లు వెల్లడిం చింది.
ఆగస్టు ఒకటవ తేదీ నుంచి ఈ విధానం అమలులోకి వస్తుందని, దీనివల్ల 400మందికి పైగా పైలట్ల జీతాల్లో కోతపడుతుందని కంపెనీ వర్గాలు చెపుతున్నాయి. పైలట్ల పనివిధానంలో సర్దుబాటుచేసే నేపథ్యంలో ఎయిర్‌వేస్‌ ఈ నిర్ణయం తీసుకున్నదని గల్ఫ్‌ ప్రాంతంలో నెట్‌వర్క్‌ క్షీణిం చినందున రాకపోకలు పునరుద్ధరించి పూర్తిస్థాయి వినియోగంలోకి వచ్చేంతవరకూ ఈసర్దుబాట్లు తప్ప వని వెల్లడించింది. ఇతర మేజర్‌ప్రైవేటురంగ ఎయిర్‌లైన్స్‌తోపోలిస్తే జెట్‌ఎయిర్‌వేస్‌ అత్యంత నిర్వహణ భారంతో సతమతం అవుతున్నది. భారత్‌లో శరవేగంగా వృద్ధిచెందుతున్న ఏవియేషన్‌ మార్కెట్‌లో తక్కువఖర్చుతోకూడిన ఎయిర్‌వేస్‌ ఇండిగో, స్పైస్‌జెట్‌వంటివి మంచి పోటీ ఇస్తుండటంతో జెట్‌కు నిర్వ హణభారంపెరిగింది. ఎతిహాద్‌ఎయిర్‌వేస్‌కు జెట్‌ఎయిర్‌వేస్‌లో కొంత వాటాఉంది. అయినప్పటికీ అంత ర్జాతీయ మార్కెట్లలో మరింత ఆర్థికభారం ఎదుర్కొంటున్నది. చమురుసంపన్న గల్ఫ్‌ప్రాంతంలో కూడా ఎయిర్‌వేస్‌ రాబడులను దెబ్బతీస్తుండటంతో ఖర్చునియంత్రణకు ముందు జీతాల్లో కోత విధిస్తోంది.